**86.§**

**Par lokālplānojuma Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi, redakcijas nodošanu publiskajai apspriešanai un institūciju atzinumu saņemšanai**

Iepazīstoties ar nekustamo īpašumu Rīgas ielā 5, Rīgas ielā 5A, Rīgas ielā 7, Rīgas ielā 7A, Kalna prospektā 2A Ogres pilsētā, Ogres novadā īpašnieku S. B., S. B., I. R., V. V. R. 2014. gada 9. decembra iesniegumu (Reģ. Nr.1-11.1/1464) un SIA „Arhitekta Edgara Bērziņa birojs” sagatavoto lokālplānojuma *Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi* redakciju un lokālplānojuma izstrādes vadītāja U.Apiņa [ziņojumu](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_86.docx) par izstrādāto lokālplānojuma redakciju, saskaņā ar Ministru kabineta 16.10.2012. noteikumu Nr.711 “*Noteikumi par pašvaldību teritorijas attīstības plānošanas dokumentiem”* 78., 79., 80., 82. un 139. punktu

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. Nodot lokāplānojuma *Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi* redakciju publiskajai apspriešanai un institūciju atzinumu saņemšanai laika posmā no 2015. gada 15. janvāra līdz 16. februārim.
2. Kontroli par lēmuma izpildi uzdot Ogres novada pašvaldības izpilddirektoram.

*Lēmums stājies spēkā ar 19.12.2014.*